paragraph_text: Fever je treći studijski album velškog heavy metal sastava Bullet for My Valentine. Sadrži jedanaest pjesama, album je objavljen 26. i 27. travnja 2010. u Velikoj Britaniji i u SAD-u. Album je prodan u 71.000 primjeraka u SAD-u i 21.965 u Velikoj Britaniji u prvom tjednu izlaska, a debitirao je na poziciji broj 3 na Billboard 200 i broj 1 na Billboardovoj ljestvici Rock i Alternative, što ga čini najuspješnijim albumom benda do danas. Od izlaska, Fever je prodao više od 600 000 primjeraka širom svijeta. Krajem 2013. također je u Velikoj Britaniji postao zlatan.